 TFF imesema taarifa iliyoandikwa na gazeti moja la Mei 15, mwaka huu yenye kichwa cha habari “Nkurunziza ameweka picha mbaya katika soka” haina uhusiano na TFF.“Katika taarifa hiyo, Katibu wa Chama cha Makocha nchini (TAFCA), Michael Bundala amenukuliwa akihusisha masuala ya mpira na hali ya kisiasa nchini Burundi. “TFF imesikitishwa na kauli hii na inajitenga nayo.Kwa kuwa aliyetoa kauli hii ni mwanafamilia ya mpira wa miguu nchini, uongozi wa TFF unafuatilia ili kujua ni hatua gani zichukuliwe,” ilieleza taarifa ya TFF jana. “Jukumu la TFF ni kuendeleza na kusimamia maendeleo ya mpira wa miguu na si vinginevyo.TFF inawatakia wananchi wa Burundi hususani familia ya mpira, amani, utulivu na baraka katika nchi yao,” iliongeza taarifa hiyo.